PFI के 5 आरोपियों के नाम; ये गला-पेट और सिर पर हमला करने की ट्रेनिंग देते थे
Nizamabad PFI Terror Training Case Update. Follow Popular Front of India (PFI) Latest News, Reports and Analysis On Dainik Bhaskar (दैनिक भास्कर)
नेशनल इन्वेस्टिगेशन एजेंसी NIA ने निजामाबाद केस में 16 मार्च को प्रतिबंधित संगठन पॉपुलर फ्रंट ऑफ इंडिया PFI के खिलाफ एक और चार्जशीट दायर की है। एजेंसी ने हैदराबाद में स्पेशल NIA कोर्ट में दाखिल चार्जशीट में पांच आरोपियों के नाम लिखे हैं।
इनमें शेख रहीम उर्फ अब्दुल रहीम, शेख वाहिद अली उर्फ अब्दुल वहीद अली, जफरुल्ला खान पठान, शेख रियाज अहमद और अब्दुल वारिस शामिल हैं।अगस्त 2022 में तेलंगाना पुलिस से जांच अपने हाथ में लेने के बाद NIA ने 11 आरोपियों के खिलाफ दिसंबर 2022 में पहली चार्जशीट दायर की थी। तेलंगाना पुलिस ने पिछले साल 4 जुलाई को मामला दर्ज किया था।
धार्मिक ग्रंथों की गलत व्याख्या से भड़काते थे
NIA के मुताबिक इन आरोपियों ने धार्मिक ग्रंथों की गलत व्याख्या की। लोगों, विशेष रूप से युवाओं को भड़काया कि भारत में मुसलमानों की तकलीफ कम करने के लिए जिहाद का जरूरी था। नए लड़कों की भर्ती के बाद ये लोग उन्हें वैपन ट्रेनिंग कैम्प में भेजते, जहां उन्हें गला, पेट और सिर पर हमला करके शिकार को मारने की ट्रेनिंग दी जाती थी।
मुस्लिम युवाओं को कैम्प लगाकर हथियारों की ट्रेनिंग देते थे आरोपी
NIA ने चार्जशीट में लिखा है कि पांचों आरोपी PFI के ट्रेंड कैडर से जुड़े हैं। इनका काम मुस्लिम युवाओं को भड़काने और उन्हें कट्टरपंथी बनाने का था। ये आरोपी लड़कों को PFI में भर्ती करने और स्पेशल ट्रेनिंग कैम्प में हथियारों की ट्रेनिंग देते पाए गए थे। इनका मकसद 2047 तक देश को इस्लामिक स्टेट बनाना था।
PFI से जुड़ी ये खबरें भी पढ़ें...
कट्टर इस्लामिक संगठन पर फिर एक्शन, 4 राज्यों से रिपोर्ट
16 साल का PFI यानि पॉपुलर फ्रंट ऑफ इंडिया। विस्तार 23 राज्यों तक। दावा- सोशल वर्क का, लेकिन देश के अलग-अलग हिस्सों की रिपोर्ट्स बताती हैं कि इस संगठन का हत्या से लेकर दंगों तक नाम आया। भास्कर के 10 रिपोर्टर ने 4 राज्यों- यूपी, राजस्थान, मध्य प्रदेश और बिहार में PFI पर पड़ताल की, संदिग्ध लोगों के घर, गांव जाकर बात की..। ह संगठन हर राज्य में अलग एजेंडा लेकर चल रहा था। आइए जानते हैं, राज्यों में PFI के टेरर मॉड्यूल को...